stanford-oval/wikipedia huggingface dataset:
Simon Bird

Simon Bird, 2010
Simon Antony Bird (s. 19. elokuuta 1984) on englantilainen näyttelijä, joka näytellyt Will McKenzien roolia BAFTA-palkitussa komediasarjassa Putoojat (The Inbetweeners). Hän esiintyy Willin roolissa myös Putoojat-elokuvissa.[lähde? ]
Bird aloitti teatteriharrastuksen opiskeluaikoinaan Cambridgen yliopistossa. Hän osallistui Edinburghin festivaaleille 2007 ja 2008 komediaryhmässä, joka herätti valtakunnallista kiinnostusta Isossa-Britanniassa. Bird esiintyy myös stand up -koomikkona.[lähde? ]
Se mikä ei tapa

| Se mikä ei tapa> Det som inte dödar oss |
| --- | --- |

Alkuperäisteos
Kirjailija:  David Lagercrantz
Kieli:  ruotsi
Genre:  rikosromaani
Kustantaja:  Norstedts Förlag 
Ulkoasu:  sidottu/nidottu
Suomennos
Suomentaja:  Outi Menna
Kustantaja:  WSOY
Julkaistu:  27.8.2015
Ulkoasu:  sidottu
Sivumäärä:  438
ISBN:  978-951-0-41499-6
Sarja: 'Millennium'
Edeltävä:  Pilvilinna joka romahti
Löydä lisää kirjojaKirjallisuuden teemasivulta
Se mikä ei tapa (ruots. Det som inte dödar oss) on ruotsalaisen David Lagercrantzin vuonna 2015 ilmestynyt rikosromaani. Suomeksi sen on julkaissut WSOY Outi Mennan kääntämänä. Romaani julkaistiin samanaikaisesti 25 maassa 27. elokuuta 2015.
Teos jatkaa Stieg Larssonin luomaa Millennium-trilogiaa, jonka kirjat julkaistiin hänen kuolemansa jälkeen vuosina 2005–2007. Sarjan muut osat ovat Miehet jotka vihaavat naisia (Män som hatar kvinnor, 2005, WSOY 2006), Tyttö joka leikki tulella (Flickan som lekte med elden, 2006, WSOY 2007) ja Pilvilinna joka romahti (Luftslottet som sprängdes, 2007, WSOY 2008).
Lagercrantzilta tilattiin vuonna 2013 neljäs osa Larssonin romaanisarjaan. Se mikä ei tapa on itsenäinen jatko-osa, joka hyödyntää Larssonin luomia henkilöhahmoja, muttei pohjaudu tämän keskeneräiseen käsikirjoitukseen.
Kirjan pohjalta tehtiin samanniminen elokuva vuonna 2018.
Juoni

Mikael Blomkvistin luomalla Millennium-lehdellä on uusi norjalainen omistaja, mikä aiheuttaa lehdelle kaupallisia paineita. Huhujen mukaan lehden päätoimittaja Mikael Blomkvist on menettänyt otteensa ja Blomkvist tietää, että hän ja Millennium tarvitsevat todellisen uutisjutun pelastuakseen.
Blomkvist saa soiton tekoälytutkimuksen pioneerilta Frans Balderilta, jolla on maailmaa järkyttävää tietoa. Balder kertoo myös olleensa yhteydessä nuoreen naispuoliseen hakkeriin, joka muistuttaa kovasti Blomkvistin vanhaa tuttua Lisbeth Salanderia.
Toisaalla Lisbeth Salander on osallistunut merkittävään hakkerien tekemään hyökkäykseen, jonka kohteena on Yhdysvaltain tiedusteluelin ja -virasto NSA, ja päätyy ottamaan suuria riskejä.
Siegel

Siegel on muun muassa seuraavien henkilöiden sukunimi:
Bugsy Siegel (1906–1947), yhdysvaltalainen gangsteri
Carl Ludwig Siegel (1896–1981), saksalainen matemaatikko
David Siegel (s. 1996), saksalainen mäkihyppääjä
Don Siegel (1912–1991), yhdysvaltalainen elokuvaohjaaja
Jerry Siegel (1914–1996), yhdysvaltalainen sarjakuvakäsikirjoittaja
Karola Ruth Siegel, Ruth Westheimer (1928–2024), saksalais-yhdysvaltalainen seksuaaliterapeutti, näyttelijä ja kirjailija
Ralph Siegel (s. 1945), saksalainen muusikko, säveltäjä ja tuottaja
Sol C. Siegel (1903–1982), yhdysvaltalainen elokuvatuottaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shoreditch High Streetin rautatieasema

Shoreditch High Streetin rautatieasema on London Overgroundin asema Hackneyn ja Tower Hamletsin alueiden rajalla Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 1. Asema on avattu huhtikuussa 2010.
Shoreditch High Streetin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Aiheesta muualla

Shoreditch High Streetin asema National Railin sivuilla (englanniksi)
Arturo Pérez-Reverte

Arturo Pérez-Reverte
Arturo Pérez-Reverte (s. 24. marraskuuta 1951 Cartagena, Espanja) on espanjalainen romaanikirjailija ja toimittaja. Hänet tunnetaan erityisesti historiallisia henkilöitä ja ympäristöä hyödyntävistä romaaneista, jotka sisältävät usein rikoksen tai arvoituksen. Hän on Espanjan kuninkaallisen akatemian jäsen.
Pérez-Reverte työskenteli sotakirjeenvaihtajana 21 vuoden ajan vuosina 1973–1994. Pérez-Reverte aloitti toimittajanuransa kirjoittamalla Pueblo-sanomalehteen. Sen jälkeen Pérez-Reverte siirtyi terrorismin ja asekaupan erikoisasiantuntijaksi Televisión Españolalle, Espanjan valtiolliselle televisiokanavalle. Toimittajana hankkimaansa kokemusta hän on hyödyntänyt kirjoissaan.
Pérez-Reverten ensimmäinen romaani El húsar ilmestyi vuonna 1986, ja hän on sen jälkeen julkaissut lukuisia romaaneja. Hän on saavuttanut teoksillaan suurta suosiota kotimaassaan Espanjassa mutta on erittäin suosittu myös Saksassa, Ranskassa ja Etelä-Amerikassa. Hän on saanut useita kirjallisuuspalkintoja. Ranskalainen Lire-lehti valitsi hänet kymmenen parhaan kirjailijan joukkoon, vuotta myöhemmin New York Times Book Review valitsi Flaamilaisen taulun viiden parhaan käännöskirjan joukkoon ja Ruotsin jännityskirjallisuuden Akatemia vuoden käännösdekkariksi. Yhdeksäs portti sai Tanskassa Pelle Rosenkratz -palkinnon vuonna 1995 ja 1997 New York Times Book Review valitsi sen vuoden kirjat -listalleen. Vuonna 2003 Pérez-Reverte valittiin Espanjan kuninkaalliseen taideakatemiaan kaikkien aikojen nuorimpana jäsenenä. Suomessa Pérez-Reverte sai Suomen Dekkariseuran Ulkomaisen jännityskirjallisuuden kunniakirjan vuonna 1999.
Pérez-Reverten kirjat muistuttavat jossakin määrin Umberto Econ romaaneja, koska niissäkin ratkotaan historiallisia arvoituksiakenen mukaan?. Pérez-Reverten kirjat sisältävät Econ teosten tavoin runsaasti intertekstuaalisia viittauksia muuhun kirjallisuuteen ja historiaan, joskin ne ovat tyyliltään jonkin verran Econ teoksia kevyempiä. Genreltään Pérez-Reverten useimmat romaanit kulkevat jossakin historiallisen romaanin ja salapoliisiromaanin välimaastossa.
Elokuvat

Pérez-Reverten kirjojen pohjalta on tehty kuusi elokuvaa, tunnetuimpia Roman Polańskin ohjaama Yhdeksäs portti, jonka pääosaa näytteli Johnny Depp, Jim McBriden ohjaama Uncovered, jonka pääosaa näytteli Kate Beckinsale ja Agustín Díaz Yanesn ohjaama Alatriste, jonka pääosaa näytteli Viggo Mortensen. Pérez-Reverten useassa teoksessa esiintyvä kapteeni Alatriste on Flanderin jalkaväen entinen sotilas, joka sarjan aloitusteoksessa ansaitsee toimeentulonsa miekallaan 1600-luvun Madridissa.
Suomennetut teokset

Miekkamestari.  (El Maestro de Esgrima, 1988)  Suomentanut Sari Selander. Like, 1999.  ISBN 951-578-671-1.
Flaamilainen taulu.  (La Tabla de Flandes, 1990)  Suomentanut Katja Kallio. Like, 1997.  ISBN 951-578-492-1.
Yhdeksäs portti, eli, Richelieun varjo.  (El Club Dumas, 1993)  Suomentanut Katja Kallio. Like, 1998.  ISBN 951-578-575-8.
Rummunkalvo (Like 2000) (La piel del tambor, 1995)
Merikartta (Like 2002) (La carta esférica, 2000)
Etelän kuningatar (Like 2003) (La reina del sur, 2002)
Taistelumaalari (Like 2007) (El pintor de batallas, 2006)
Kohtalon Tango (Like 2013) (El tango de la Guardia Vieja, 2012)
Kärsivällinen tarkka-ampuja.  (El francotirador paciente, 2013)  Suomentanut Sari Selander. Like, 2014.  ISBN 978-952-01-1103-8.
Vakooja.  (Falcó, 2016)  Suomentanut Einari Aaltonen. Like, 2017.  ISBN 978-952-01-1639-2.
Suomennetut teokset > Kapteeni Alatriste

Kapteeni Alatriste I (Like 2004) (El capitán Alatriste, 1996)
Kapteeni Alatriste II  - Vääräuskoisten veri (Like 2005) (Limpieza de sangre, 1997)
Kapteeni Alatriste III - Bredan aurinko (Like 2006) (El Sol de Breda, 1998)
Kapteeni Alatriste IV  - Kuninkaan kulta (Like 2006) (El oro del rey, 2000)
Aiheesta muualla

Wikimedia Commonsissa on kuvia tai muita tiedostoja aiheesta .
Arturo Pérez-Reverte (Arkistoitu – Internet Archive), virallinen kotisivu (englanniksi)
Arturo Perez-Reverte (Arkistoitu – Internet Archive), Liken sivut Perez-Revertestä
Capitán Alatriste, Pérez-Reverten virallinen kotisivu (espanjaksi)
Arturo Pérez-Reverte Internet Movie Databasessa. (englanniksi)
Sisilianpaimenkoira

| Sisilianpaimenkoira |
| --- | --- |

Avaintiedot
Alkuperämaa:   Sisilia,  Italia
Rodun syntyaika:  pronssikausi
Alkuperäinen käyttö:  laumanvartija
Nykyinen käyttö:  laumanvartija, vahtikoira
Muita nimityksiä:  Cane Pecoraio Siciliano, Cani Pecurariscu, Cane di Mannara, Cane di Mannera, Cane di Mannira
FCI-luokitus:  ei FCI-rotu ENCI & ACL: ryhmä 2 alaryhmä 2.2 Vuoristokoirat
Ulkonäkö
Säkäkorkeus:  uros 69 cm narttu 64 cm
Väritys:  kerma, fawn, mahonginpunainen, maksanruskea, brindle, harmaa tai musta - tan-merkein tai ilman - valkoisin merkein tai ilman
Aiheesta muualla
  Sisilianpaimenkoira Commonsissa 
Sisilianpaimenkoira (Cane Pecoraio Siciliano) on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin on. Lisäksi Ente Nazionale della Cinofilia Italiana on aloittanut rodun rekisteröintiprosessin, ja se on lisätty hyväksytyksi roduksi ns. "lisärekisteriin" (Registro Supplementare Riconosciuti - RSR).
Ulkonäkö

Sisilianpaimenkoiran silmät ovat kohtisuorat, korvat korkealle asettuneet ja päähän verrattuna pienet. Takaraajoissa on joko yksöis- tai kaksoiskannukset. Urosten säkäkorkeus on vähintään 65 cm (ihanne 69 cm) ja narttujen vähintään 59 cm (ihanne 64 cm).
Pitkä karvapeite vaihtelee aaltoilevasta lähes kiharaan. Sallitut värit ovat fawn kaikissa sävyissään kermasta mahonginpunaiseen, vaalea maksanruskea, brindle, harmaa ja musta; kaikissa edellä mainituissa väreissä voi esiintyä tan-merkit silmien yllä, kuonossa, poskissa, rintakehässä ja raajoissa. Vanhemmiten tan-merkit vaalenevat, ja lopulta niistä tulee erittäin vaalean norsunluun väriset. Myös (vähäisemmät tai laajemmat) valkoiset merkit sallitaan, ja ns. "nunna"-kuviointi on ihannetapaus: tällöin valkoista on kuonossa, kaulassa, niskassa, rintakehässä, raajojen alaosissa ja hännänpäässä. Valkoinen ei saa koskaan olla dominoiva, vaan sen tulee kattaa vähemmän karvapeitteestä kuin päävärityksen. Sallituista väreistä epätoivottavia ovat brindle ja harmaa.
punainen
brindle
musta
black&tan
Luonne ja käyttäytyminen

Sisilianpaimenkoira on tasapainoinen, peloton, erittäin rohkea, hyvin älykäs, uskollinen, luotettava ja tottelevainen työkoira. Se on kuitenkin epäluuloinen vieraita kohtaan ja rotuna vaativa.
Alkuperä

Rotu on kotoisin Sisiliasta, missa sitä on käytetty vuosisatojen ajan vartioimaan maaöljyä ja karjaa pedoilta.[lähde? ] Kallolöydösten perusteella se on peräisin pronssikaudelta, ja jo 300-luvulta eaa. peräisin olevissa mamertiinien kolikoissa esiintyy mastiffityyppinen vartiokoira. Foinikialaisten uskotaan tuoneen sisilianpaimenkoiran esi-isät alueelle noin 1000-0 eaa, ja sitä pidetään sen aikaisen epeiroksenmolossin suorana jälkeläisenä. Sittemmin berbeerien mahdollisesti jo 300-200-luvuilla eaa Sisiliaan tuomat pohjoisafrikkalaiset koirat sekä arabien noin vuonna 878 jaa mukanaan tuomat koirat vaikuttivat paikallisen rodun kehittymiseen.
Rodun lukumäärä alkoi laskea vuonna 1925 susien kadottua saarelta, sillä se menetti täten tarkoituksensa, ja se päätyi lähes sukupuuton partaalle. Elvytysprosessi kuitenkin onnistui, ja nykyisin rotu rekisteröidään ENCI:ssä RSR-rekisteriin.
Australian kansanäänestys alkuperäisväestön kuulemisesta 2023

Australiassa järjestettiin kansanäänestys (engl. 2023 Australian Indigenous Voice referendum) 14. lokakuuta 2023, jossa äänestäjiltä kysyttiin, hyväksyvätkö he perustuslain muutoksen, jonka nojalla Australian alkuperäisasukkaille taataan perustuslaillinen oikeus tulla kuulluksi heitä koskevissa päätöksissä.
Tausta

Yhtenä tavoitteena oli myös murtaa niin sanottu terra nullius -myytti, jonka mukaan Australia oli asumaton ei-kenenkään maa ennen englantilaisten siirtomaaisäntien saapumista.
Australian pääministeri Anthony Albanese ilmoitti 30. elokuuta kansanäänestyksen virallisen päivämäärän. Samassa yhteydessä julkaistiin myös kansanäänestyksen kysymys, johon äänestäjien tulee vastata joko "kyllä" tai "ei":
A Proposed Law: to alter the Constitution to recognise the First Peoples of Australia by establishing an Aboriginal and Torres Strait Islander Voice.
Do you approve this proposed alteration? (englanniksi)
Lakiehdotus: perustuslain muuttaminen Australian alkuperäiskansojen tunnustamiseksi perustamalla aboriginaalien ja Torresinsalmen alkuperäisasukkaiden Ääni.
Hyväksytkö ehdotetun muutoksen? (suomeksi)
Äänestäminen on Australiassa pakollista kaikille yli 18-vuotiaille maan kansalaisille. Äänioikeutettujen tulee rekisteröityä äänestäjiksi. Australiassa kansanäänestyksissä vaaditaan ns. kaksinkertainen enemmistö: äänestäjistä enemmistön on kannatettava aloitetta, minkä lisäksi aloitteen pitää voittaa enemmistön tuki enemmistössä osavaltioista (tällä hetkellä 4/6).
Kampanjointi

Albanese asettui tukemaan uudistusta ja kehotti australialaisia äänestämään muutoksen puolesta. Kansanäänestys päätettiin järjestää Albanesen hallituksen aloitteesta.
Puolueiden kantoja perustuslain muutokseen:
| Puolesta | Vastaan |
| --- | --- |
Työväenpuolue: Liberaalit
Vihreät: Kansalliset (liittovaltion tasolla)
Tulokset ja jälkipyykki

| Vaihtoehto | Äänet | Osuus äänistä |
| --- | --- | --- |
| Kyllä | 5 391 113 | 39,41 |
| Ei | 8 288 122 | 60,59 |
Hyväksyttyjä ääniä: 12 857 217
Hylättyjä ääniä: 140 884
Lähde:
Marcia Langton, aboriginaaleihin kuuluva akateemikko, joka kampanjoi kyllä-vaihtoehdon puolesta, kommentoi kansanäänestyksen tuloksia sanomalla, että "sovinnonteko on kuollut". Entinen pääministeri Tony Abbott sen sijaan kirjoitti, että kansanäänestyksen tulos oli "yhteislaukaus identiteettipolitiikkaa vastaan".
Galleria

Kansanäänestyksessä käytetty äänestyslipuke
Vaalimainoksia sekä puolesta että vastaan
Äänestyspaikka Uudessa Etelä-Walesissa
Sitaatti

Sitaatti on suora lainaus kirjallisesta tai muusta esityksestä.
Usein sitaatiksi kutsutaan mitä tahansa katkelmaa, joka on otettu jostakin muusta lähteestä. Kirjallisuudessa suoran sitaatin merkkinä käytetään yleisesti lainausmerkkejä (””), kun teksti on lainattu sellaisenaan suoraan uuteen tekstiin. Sitaatissa myös kerrotaan alkuperäisen sanojan/kirjoittajan nimi. Jos ei kerrota, kyse on plagioinnista. Epäsuoraksi lainaukseksi kutsutaan sitaattilausetta, jossa kerrotaan likimain, tarinanomaisesti, mitä joku muu on aikaisemmin sanonut, ja referaatti sisältää pääkohdat omin sanoin kerrottuna siitä, mitä joku toinen on sanonut.
Tekijänoikeudellisen sitaattikäsitteen mukaan sitaatti on omaan esitykseen liittyvä, esimerkiksi sen väitteitä tukeva tai havainnollistava ote materiaalista, jonka tekijänoikeudet eivät ole sitaatin lainaajalla. Sitaattioikeus on oikeus, jonka mukaan ”julkistetusta teoksesta on lupa hyvän tavan mukaisesti ottaa lainauksia tarkoituksen edellyttämässä laajuudessa”.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Autio, Noora: Illuusio suorista sitaateista. Suomen lehdistö 2.3.2017.
Snowcat

Venturi Antarctica-merkkinen lumitraktori.
Snowcat (suom. lumikissa) eli oikealta [lähde? ] nimeltään rinnekone on suunnilleen kuorma-auton kokoinen lumessa liikkuva traktori, käytännössä hyvin samanlainen kuin nykyiset telakuorma-autot. Englanninkielinen nimi ei tarkoita kissaa vaan on lyhenne sanasta caterpillar eli toukka. Snowcatissa on telaketjut, ja sen koppi on suunniteltu kovaan pakkaseen. Snowcatit on suunniteltu käytettäviksi mm. napa-alueilla. Varhaisin snowcat oli vuoden 1957 ruotsalainen Aktiv Snow Trac, mutta traktoreita on käytetty kylmissä napaseutujen oloissa jo Richard E. Byrdin vuoden 1934 etelänaparetkellä.selvennä
Aktiv Snow Trac Hankkijalla vuonna 1958. Kuvaaja Mauno Mannelin. Johannes Moision negatiivikokoelmasta digitoitu.
Snow Trac on snowcatia pienempi traktori, joka on kooltaan lähellä henkilöautoa. Snow groomer on traktori, joka kykenee kiipeämään lumista, jyrkkää ylämäkeä.
Snowball

Snowball (suom. Lumipallo, kevät 1964 Nottinghamshire, Iso-Britannia – helmikuu 1979) oli tiettävästi maailman vanhin marsu, joka saavutti 14 vuoden, 10 kuukauden ja kahden viikon iän. Snowballin ikäennätys on kirjattu Guinnessin ennätysten kirjaan.
Singer Vinger

Singer Vinger
Singer Vinger on virolainen punk-yhtye. Se aloitti toimintansa 1980-luvun alussa ja tunnettiin aikaisemmin nimillä Pära Trust ja Turist. Yhtyeen laulut ovat usein aiheeltaan yhteiskuntakriittisiä ja sisältävät ironiaa sekä huumoria.
Kokoonpano

Hardi Volmer, laulu ja muut äänet
Roald Jürlau, kitara ja taustalaulu
Mihkel Raud, kitara
Rein Joasoo, rummut
Avo Ulvik, kosketinsoitin
Jaanus Raudkats, basso
Diskografia

Singer Vinger (kasetti)
Jää jumalaga puberteet (1989)
Reanimatsioon (1995)
Amneesia (1998)
Troinoi (2001)
Ärq ei lääq (2002)
Eesti kullafond: Singer Vinger (2005)
20 aastat singumist ja vingumist (2006)
Suu laulab, süda läigib (2012)
Soslan Džanajev

| 0 | 1 | 2 |
| --- | --- | --- |
 Džanajev jalkapalloseura Rubin Kazanin vuonna 2017.
Henkilötiedot
Koko nimi: Soslan Totrazovitš Džanajev
Syntymäaika: 13. maaliskuuta 1987 (ikä 37)
Syntymäpaikka:  Ordžonikidze, Neuvostoliitto (nykyään Vladikavkaz, Venäjä)
Pelipaikka: maalivahti
Seura
Seura:  FK Rubin Kazan
Pelinumero: 35
Soslan Totrazovitš Džanajev (ven. Сосла́н Тотра́зович Джана́ев, oss. Джанайты Тотрадзы фырт Сослан, Džanaity Totradzy fyrt Soslan, s. 13. maaliskuuta 1987 Ordžonikidze, Pohjois-Ossetian ASNT, Venäjän SFNT, Neuvostoliitto, nykyinen Vladikavkaz, Pohjois-Ossetia, Venäjä) on venäläinen jalkapalloilija. Hän edustaa Venäjän jalkapalloliigassa pelaavaa Rubin Kazanin ja on pelipaikaltaan maalivahti.
Aiheesta muualla

Kuvia tai muita tiedostoja aiheesta Soslan Džanajev Wikimedia Commonsissa
Soslan Džanajev National Football Teams-sivustolla (englanniksi)
Soslan Džanajev Soccerway-sivustolla (englanniksi)
Soslan Džanajev Transfermarkt-sivustolla (englanniksi)
Sosialistinen Vaihtoehto

Sosialistinen Vaihtoehto (SV) on kansainvälistä trotskilaista yhteistyöjärjestöä Komitea työväeninternationaalin puolesta (CWI) tukeva sosialistinen ryhmä Suomessa. Ryhmä perustettiin huhtikuussa 2002. Nykyään toimintaa on muun muassa Helsingissä, Turussa ja Oulussa. Ryhmä julkaisee samannimistä lehteä.
Aiheesta muualla

Sosialistisen Vaihtoehdon kotisivut (Arkistoitu – Internet Archive)
Soslan Andijev

| Mitalit | Mitalit | Mitalit |  |
| --- | --- | --- | --- |
|  Andijev vuoden 1978 MM-kilpailuissa. |  Andijev vuoden 1978 MM-kilpailuissa. |  Andijev vuoden 1978 MM-kilpailuissa. |  |
Maa:   Neuvostoliitto
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | yli 100 kg |  |
|  Kultaa | Moskova 1980 | yli 110 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Teheran 1973 | yli 100 kg |  |
|  Kultaa | Minsk 1975 | yli 100 kg |  |
|  Kultaa | Lausanne 1977 | yli 100 kg |  |
|  Kultaa | México 1978 | yli 100 kg |  |
|  Hopeaa | Istanbul 1974 | yli 100 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Madrid 1974 | yli 100 kg |  |
|  Kultaa | Ludwigshafen 1975 | yli 100 kg |  |
|  Kultaa | Varna 1982 | yli 100 kg |  |
Soslan Petrovitš Andijev (ven. Сослан Петрович Андиев, 21. huhtikuuta 1952 Dzaudžikau, Pohjois-Ossetian ASNT – 22. marraskuuta 2018 Moskova, Venäjä) oli Neuvostoliittoa edustanut vapaapainija, olympiavoittaja, maailman- ja euroopanmestari.
Raskaimmissa painoluokissa kilpaillut Andijev voitti painijanurallaan vapaapainissa olympiakultaa Montréalissa 1976 ja Moskovassa 1980. Lisäksi hän voitti neljä maailmanmestaruutta, yhden MM-hopean ja kolme Euroopan mestaruutta.
Vuonna 2006 Andijev nimettiin kansainväliseen painin hall of fameen.
Andijev kuoli Moskovassa 66-vuotiaana. Hänen kuolemastaan uutisoitiin 22. marraskuuta 2018.
Aiheesta muualla

Kuvia tai muita tiedostoja aiheesta Soslan Andijev Wikimedia Commonsissa
Sinipääaratti

| Sinipääaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  acuticaudatus
Kaksiosainen nimi
 Psittacara acuticaudatus  (Vieillot), 1818 
Synonyymit
 Aratinga acuticaudata 
Katso myös
   Sinipääaratti Wikispeciesissä   Sinipääaratti Commonsissa 
Infobox OKNimi-testi OK: 
Sinipääaratti (Psittacara acuticaudatus) on eteläamerikkalainen papukaija, joka elää hyvin laajalla alueella Koillis-Kolumbiasta ja Pohjois-Venezuelasta läpi keskisen Etelä-Amerikan aina Paraguayhin ja Pohjois-Argentiinaan saakka. Uruguaysta se on mahdollisesti hävinnyt. Lajista tunnetaan viisi alalajia. Louis Jean Pierre Vieillot kuvaili lajin holotyypin Paraguaysta 1818.
Sinipääara

| Sinipääara |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Brasilianarat Primolius
Laji::  couloni
Kaksiosainen nimi
 Primolius couloni  (P.L. Sclater), 1876 
Katso myös
   Sinipääara Wikispeciesissä   Sinipääara Commonsissa 
Infobox OKNimi-testi OKIUCN-testi OK: 
Sinipääara (Primolius couloni), myös Propyrrhura couloni, on eteläamerikkalainen papukaija. Sen elinympäristö käsittää Koillis-Bolivian, Itä-Perun ja Brasilian länsiosia. Lajin holotyypin kuvaili Philip Lutley Sclater Perusta 1876.
Slaughter at Lutakko

| Slaughter at Lutakko Sotajumala & Survivors Zero |
| --- | --- | --- |

DVD-julkaisun tiedot
 Julkaistu: 10. maaliskuuta 2010
 Ohjaaja: Jyri Lipponen
 Tyylilaji: death metal
 Kesto: 01.24.41
muut julkaisut
|   | Slaughter at Lutakko  |   |
Slaughter at Lutakko on death metal -yhtyeiden Sotajumalan ja Survivors Zeron split-DVD.
DVD:lle oli tarkoitus sisällyttää myös Deathchainin kappaleita, sillä yhtyeet olivat samalla kiertueella ja esiintyivätkin samassa konsertissa, mutta teknisten ongelmien vuoksi kuvamateriaali joko tuhoutui tai kuvanlaatu oli niin heikko, että materiaali päätettiin jättää julkaisematta.
Kappaleet

| --- | --- |
 Sotajumala Intro  Tappaja ja tapettu  Arkku vailla vainajaa  8:15  Riistetty viattomuus  Verellä kirjoitettu  Kuolleet  Panssarikolonna  Sotajumala  Kidutus  Kuolinjulistus :  Survivors Zero Armageddon Cult  Thorns of Rapture  Scavengers of Christ  I Bury Them Deeper  I am the Gun  Trail of Fears  Reclaim My Heritage  Embrace the Inferno
Kokoonpano

| --- | --- |
 Sotajumala Mynni Luukkainen – laulu  Kosti Orbinski – kitara  Pete Lapio – kitara  Tomi Otsala – basso  Timo Häkkinen – rummut :  Survivors Zero Tommi Virranta – laulu  Sami Jämsén – kitara  Jani Luttinen – kitara  Tapio Wilska – basso  Seppo Tarvainen – rummut
Aiheesta muualla

Albumi Slaughter at Lutakko Encyclopaedia Metallum -sivustolla (englanniksi)
Slaughter at Lutakko discogs.com -sivustolla
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Sinitaikaa

| Sinitaikaa Kari Tapio |
| --- | --- | --- |

Studioalbumin tiedot
 Julkaistu: 1993
 Formaatti: CD
 Tyylilaji: iskelmä
 Kesto: 40.43
 Levy-yhtiö: Audiovox Records
Listasijoitukset
  Suomi: 29. (maaliskuu 1993)
Kari Tapion muut julkaisut
| Yön tuuli vain 1992 | Sinitaikaa 1993 | Laulaja 1994 |
Sinitaikaa on suomalaisen iskelmälaulaja Kari Tapion studioalbumi, joka on julkaistu vuonna 1993. Albumi on myynyt kultalevyyn oikeuttavan määrän.